На основу члана 45. став 1. Уредбе о методологији управљањa јавним политикама, анализи ефеката јавних политика и прописа и садржају појединачних докумената јавних политика („Службени гласник РС”, брoj 8/19) и члана 41. Пословника Владе („Службени гласник РС”, бр. 61/06 – пречишћен текст, 69/08, 88/09, 33/10, 69/10, 20/11, 37/11, 30/13, 76/14 и 8/19 – др. пропис), на предлог Министарства за рад, запошљавање, борачка и социјална питања,

Одбор за привреду финансије одређује

ПРОГРАМ ЈАВНЕ РАСПРАВЕ

О ПРЕДЛОГУ НАЦИОНАЛНОГ АКЦИОНОГ ПЛАНА

ЗАПОШЉАВАЊА ЗА 2020. ГОДИНУ

1. У поступку припреме Предлога националног акционог плана запошљавања за 2020. годину, којим се уређује област активне политике запошљавања, Министарство за рад, запошљавање, борачка и социјална питања спроводи јавну расправу о Предлогу националног акционог плана запошљавања за 2020. годину, који је саставни део овог програма.

2. Јавна расправа о Предлогу националног акционог плана запошљавања за 2020. годину спроводи се у периоду од 22. новембра до   
12. децембра 2019. године.

3. Учесници у јавној расправи су представници Радне групе за израду Националног акционог плана запошљавања за 2020. годину, надлежних државних органа, органа аутономне покрајине, органа јединица локалне самоуправе, Сталне конференције градова и општина, еминентни стручњаци у овој области, као и друге заинтересоване стране.

4. Текст Предлога националног акционог плана запошљавања за 2020. годину биће објављен на интернет страници Министарства за рад, запошљавање, борачка и социјална питања и на порталу е-управе.

5. Примедбе, предлози и сугестије достављају се Министарству за рад, запошљавање, борачка и социјална питања путем електронске поште на   
e-mail адресу javnaraspravanapz@minrzs.gov.rs или путем поште на адресу Министарство за рад, запошљавање, борачка и социјална питања, Немањина   
22-26, 11 000 Београд, са назнаком: „За јавну расправу о Предлогу националног акционог плана запошљавања за 2020. годину”.

6. По окончању јавне расправе Министарство за рад, запошљавање, борачка и социјална питања анализираће све примедбе, предлоге и сугестије учесника у јавној расправи и сачинити извештај о спроведеној јавној расправи о Предлогу националног акционог плана запошљавања за 2020. годину и исти објавити на интернет страници Министарства за рад, запошљавање, борачка и социјална питања и на порталу е-управе најкасније седмог радног дана пре подношења Влади на разматрање и усвајање.

7. Овај програм, ради реализације, доставити Министарству за рад, запошљавање, борачка и социјална питања, које ће јавни позив за учешће у јавној расправи са овим програмом објавити на својој интернет страници и на порталу е-управе.

05 Број: 101-11542/2019

У Београду, 21. новембра 2019. године

ОДБОР ЗА ПРИВРЕДУ И ФИНАНСИЈЕ

|  |  |  |
| --- | --- | --- |
|  | |  | | --- | | ПРЕДСЕДНИК ОДБОРА  Синиша Мали | |